ddrg/super_eurlex huggingface dataset:
Ehdotus neuvoston asetukseksi (EY) sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä annetusta asetuksesta (ETY) N:o 1035/77 poikkeamisesta markkinointivuonna 1996/97 /* KOM/96/0240 lopull. - CNS 96/0144 */



Virallinen lehti nro C 208 , 19/07/1996 s. 0016



Ehdotus neuvoston asetukseksi sitruunajalosteiden kaupanpitämisen edistämiseen tarkoitettujen erityistoimenpiteiden säätämisestä annetusta asetuksesta (ETY) N:o 1035/77 poikkeamisesta markkinointivuonna 1996/1997 (96/C 208/09) KOM(96) 240 lopull. - 96/0144(CNS) (Komission esittämä 5 päivänä kesäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että tietyllä jalostusteollisuudella on ilmeisesti rahoitusvaikeuksia sitruunoiden yhteisön jalostustukijärjestelmään kuuluvan vähimmäishinnan maksamisessa tuottajille, ja sen vuoksi tämä tilanne olisi otettava huomioon antamalla jäsenvaltioille lupa maksaa rahallinen korvaus tietyin edellytyksin suoraan tuottajille uuden markkinointivuoden 1996/1997 aikana tämän asetuksen voimaantulosta alkaen, ja tämän mahdollisuuden valitessaan jäsenvaltio ei saa hallintaan ja valvontaan liittyvistä syistä soveltaa neuvoston asetuksen (ETY) N:o 1035/77 (1) 2 artiklassa tarkoitettuja myöntämistä koskevia säännöksiä, ON ANTANUT TÄMÄN ASETUKSEN: 1 artikla Asetuksen (ETY) N:o 1035/77 2 artiklasta poiketen jäsenvaltio saa maksaa rahallisen korvauksen suoraan tuottajille näiden mainitun asetuksen 1 artiklan 2 kohdassa tarkoitettujen, tämän asetuksen voimaantulon jälkeen tehtyjen sopimusten mukaisesti toimittamilta määriltä. Tässä tapauksessa jalostajan on maksettava tuottajalle hinta, joka on vähintään asetuksen 1 artiklan 3 kohdassa tarkoitetun vähimmäishinnan ja 2 artiklassa tarkoitetun rahallisen korvauksen erotuksen suuruinen. 2 artikla Edellä 1 artiklaa sovellettaessa rahallinen korvaus on maksettava tuottajalle tämän hakemuksesta heti, kun sen jäsenvaltion tarkastusviranomaiset, jossa jalostus toteutetaan, ovat todenneet, että sopimuksissa tarkoitetut tuotteet on toimitettu. 3 artikla Jäsenvaltion 1 artiklan soveltamisesta tekemän päätöksen on koskettava sen alueen kaikkia tuottajia ja jalostajia. 4 artikla Yksityiskohtaiset säännöt tämän asetuksen soveltamisesta ja erityisesti vakuudesta annetaan neuvoston asetuksen (ETY) N:o 1035/72 (2) 33 artiklassa säädettyä menettelyä noudattaen. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 1996/1997 loppuun. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 125, 19.5.1977, s. 3 (2) EYVL N:o L 118, 20.5.1972, s. 1, asetus sellaisena kuin se on viimeksi muutettuna asetuksella (EY) N:o 1363/95 (EYVL N:o L 132, 16.6.1995, s. 8)
Ehdotus neuvoston asetukseksi (EY) asetuksen (EY) N:o 1543/95 muuttamisesta soveltamisjakson osalta /* KOM/96/0240 lopull. - CNS 96/0145 */



Virallinen lehti nro C 208 , 19/07/1996 s. 0017



Ehdotus neuvoston asetukseksi (EY) asetuksen (EY) N:o 1543/95 muuttamisesta soveltamisjakson osalta (96/C 208/10) KOM(96) 240 lopull. - 96/0145(CNS) (Komission esittämä 5 päivänä kesäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että tietyllä sitrushedelmien jalostusteollisuudella on edelleen rahoitusvaikeuksia vähimmäishinnan maksamisessa tuottajille; tämän tilanteen ratkaisemiseksi asetuksessa (EY) N:o 1543/95 (1) annetaan jäsenvaltioille tietyin edellytyksin lupa maksaa markkinointivuonna 1995/1996 rahallinen korvaus suoraan tuottajille; tämän vuoksi olisi jatkettava asetuksen (EY) N:o 1543/95 säännöksiä uutena markkinointivuonna 1996/1997, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1543/95 5 artiklan toinen alakohta seuraavasti: "Sitä sovelletaan markkinointivuonna 1995/1996 ja 1996/1997." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 148, 30.6.1995, s. 30
Ehdotus neuvoston päätökseksi Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tiettyjen määräysten väliaikaista soveltamista koskevasta yhteisön ja Chilen välisestä kirjeenvaihdosta /* KOM/96/0259 lopull. - ACC 96/0150 */



Virallinen lehti nro C 258 , 05/09/1996 s. 0019



Ehdotus neuvoston päätökseksi Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tiettyjen määräysten väliaikaista soveltamista koskevasta yhteisön ja Chilen välisestä kirjeenvaihdosta (96/C 258/06) KOM(96) 259 lopull. - 96/0150(ACC) (Komission neuvostolle esittämä 12 päivänä kesäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että Euroopan yhteisö ja sen jäsenvaltiot ovat allekirjoittaneet . . . Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen, Euroopan yhteisö ja Chile ovat sitoutuneet antamaan yksityiskohtaiset säännöt tämän sopimuksen sopimuspuolten kaupallista yhteistyötä sekä tätä yhteistyötä varten määrättyä institutionaalista järjestelmää koskevien tiettyjen määräysten väliaikaisesta soveltamisesta, ja siihen saakka, kun sopimuksen voimaantuloa varten tarvittavat menettelyt on saatettu päätökseen, näiden määräysten väliaikaisella soveltamisella myötävaikutetaan Euroopan yhteisön ja Chilen tasavallan tiiviimpien kaupallisten siteiden edistämiseen, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta tämän päätöksen liitteenä oleva yhteisön ja Chilen välinen kirjeenvaihto, jossa määrätään Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tiettyjen määräysten väliaikaisesta soveltamisesta. 2 artikla Komissio edustaa yhteisöä sopimuksen 35 ja 37 artiklassa tarkoitetuissa toimielimissä. 3 artikla Tämä päätös julkaistaan Euroopan yhteisöjen virallisessa lehdessä.
Ehdotus neuvoston asetukseksi (EY) tukijärjestelmästä tiettyjen peltokasvien viljelijöille annetusta neuvoston asetuksesta (ETY) N:o 1765/92 poikkeamisesta markkinointivuoden 1997/1998 pellonpoisto velvoitteen osalta (96/C 216/10) KOM(96) 285 lopull. - 96/0162(CNS)

(Komission esittämä 20 päivänä kesäkuuta 1996)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 42 ja 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

sekä katsoo, että

asetuksella (ETY) N:o 1765/92 (1) perustetussa tiettyjen peltokasvien viljelijöiden tukijärjestelmässä määrätään, että saadakseen korvauksia yleisen järjestelmän mukaisesti tuottajien on poistettava ennalta määrätty prosenttiosuus pelloistaan tuotannosta; tämä prosenttiosuus on tarkistettava suhteessa tuotannon ja markkinoiden kehitykseen,

tämän järjestelmän käyttöönottamisesta lähtien vilja-alan markkinoilla on vallinnut parempi tasapaino tuotannon vähentymisen ja sisäisen kulutuksen kasvun ansiosta; tämä tilanne yhdessä hyvin pienten varastojen ja maailmanmarkkinoiden erittäin alhaisten hintojen kanssa on johtanut merkittävään tiettyjen viljojen varastojen pienenemiseen sekä viljan hintojen nousuun yhteisön markkinoilla,

vilja-alan markkinoiden tämänhetkinen suhdanne on vaarassa lyhyellä aikavälillä asettaa kyseenalaiseksi yhteisön aseman maailmanmarkkinoilla ja vaarantaa tietyt, jo peltokasvialan uudistuksen jälkeen saavutetut tulokset, erityisesti viljojen kulutuksen kasvun eläinten ruokinnassa; näissä olosuhteissa on suotavaa vahvistaa väliaikaisesti markkinointivuoden 1997/1998 osalta 15 päivänä tammikuuta 1997 voimaan tuleva pellonpoistovelvoite voimassa olevien säännösten mukaista määrää pienemmäksi, ja

jos pellonpoistovelvoite siirretään, 18 prosentin suuruista pellonpoiston perusmäärää lisätään kolmella prosentilla; tämä lisäys olisi mukautettava perusmäärän ja siirtämisestä johtuvan lisäyksen prosenttiosuuden välisen samansuuruisen suhteen säilyttämiseksi perusmäärän vähennyksen vuoksi,

ON ANTANUT TÄMÄN ASETUKSEN:

1 artikla

Markkinointivuoden 1997/1998 osalta ja poiketen siitä, mitä asetuksen (ETY) N:o 1765/1992 7 artiklassa säädetään,

- 1 kohdassa tarkoitettu pellonpoistovelvoite vahvistetaan viideksi prosentiksi

- 7 kohdan toisessa luetelmakohdassa tarkoitettu lisäys vahvistetaan yhdeksi prosenttiyksiköksi.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan ainoastaan markkinointivuoden 1997/1998 pellonpoistoon.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EYVL N:o L 181, 1.7.1992, s. 12, asetus sellaisena kuin se on viimeksi muutettuna asetuksella (EY) N:o . . ./96 (EYVL N:o L . . .).
Ehdotus neuvoston asetukseksi (EY) maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun asetuksen (ETY) N:o 2081/92 muuttamisesta (96/C 241/07) KOM(96) 266 lopull. - 96/0159(CNS)

(Komission esittämä 2 päivänä heinäkuuta 1996)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

ottaa huomioon talous- ja sosiaalikomitean lausunnon,

sekä katsoo, että

neuvoston asetuksen (ETY) N:o 2081/92 (1), sellaisena kuin se on muutettuna Itävallan, Suomen ja Ruotsin liittymisasiakirjalla, 13 artiklan 2 kohdassa säädetään enintään viisi vuotta edellä mainitun asetuksen julkaisemisesta kestävästä siirtymäajasta, jonka aikana jäsenvaltiot voivat säilyttää kansalliset toimenpiteet, joilla hyväksytään saman artiklan 1 kohdan b alakohdassa tarkoitettujen ilmaisujen käyttö tietyin edellytyksin; asetus (ETY) N:o 2081/92 julkaistiin 24 päivänä heinäkuuta 1992; näin ollen siirtymäaika päättyy 25 päivänä heinäkuuta 1997,

ensimmäinen maantieteellisten merkintöjen ja alkuperänimitysten rekisteröimistä koskeva ehdotus esitettiin neuvostolle vasta maaliskuussa 1996, ja tämän vuoksi viiden vuoden siirtymäajasta ei ole paljon aikaa jäljellä; täyden hyödyn saamiseksi kyseisestä siirtymäajasta olisi viiden vuoden ajanjakson alkamispäivämäärää muutettava siten, että se alkaa nimitysten reksiteröimispäivämäärästä; olisi myös säädettävä, että kyseistä siirtymäaikaa sovelletaan asetuksen (ETY) N:o 2081/92 13 artiklan 1 kohdan a alakohdan osalta, koska kyseisessä alakohdassa säädetty kielto voi olla päällekkäinen saman kohdan b alakohdan kiellon kanssa, ja

tällaista siirtymäkautta voidaan soveltaa ainoastaan asetuksen (ETY) N:o 2081/92 17 artiklan mukaisesti rekisteröityihin nimityksiin, ja koska kyseessä on jo olemassa olevat ja jäsenvaltioissa käytettävissä olevat nimitykset, niille olisi myönnettävä tämä sopeutumisaika, jotta tuottajille ei aiheutettaisi vaikeuksia,

ON ANTANUT TÄMÄN ASETUKSEN:

1 artikla

Korvataan asetuksen (ETY) N:o 2081/92 13 artiklan 2 kohta seuraavasti:

"2. Poiketen siitä, mitä 1 kohdan a ja b alakohdassa säädetään, jäsenvaltiot voivat kuitenkin säilyttää kansalliset toimenpiteet, joilla hyväksytään 17 artiklan mukaisesti rekisteröityjen nimitysten käyttö enintään rekisteröinnin julkaisemispäivän jälkeisen viiden vuoden ajanjakson aika, jos

- tuotteita on pidetty laillisesti kaupan kyseisillä nimityksillä vähintään viiden vuoden ajan ennen tämän asetuksen julkaisemista;

- merkinnöistä ilmenee selvästi tuotteen oikea alkuperä.

Tällä poikkeuksella ei kuitenkaan voida nopeasti pitää kaupan tuotteita sellaisen jäsenvaltion alueella, joka oli kieltänyt kyseisten nimitysten käytön."

2 artikla

Tämä asetus tulee voimaan kolmantena päivänä sen jälkeen, kun se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EYVL N:o L 208, 24.7.1992, s. 1
Ehdotus neuvoston asetukseksi (EY) laivanrakennukselle annettavasta tuesta /* KOM/96/0309 lopull. - CNS 96/0165 */



Virallinen lehti nro C 213 , 23/07/1996 s. 0014



Ehdotus neuvoston asetukseksi (EY) laivanrakennukselle annettavasta tuesta (96/C 213/10) (ETA:n kannalta merkityksellinen teksti) KOM(96) 309 lopull. - 96/0165(CNS) (Komission esittämä 30 päivänä huhtikuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 92 artiklan 3 kohdan c alakohdan, 94 artiklan ja 113 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Euroopan yhteisön ja tiettyjen kolmansien maiden OECD:n yhteydessä tekemä sopimus tavanomaisten kilpailuedellytysten noudattamisesta kaupallisessa laivanrakennuksessa ja laivojen korjauksessa (1) ei ole vielä tullut voimaan, tämän vuoksi 22 päivänä joulukuuta 1995 annettu neuvoston asetus (EY) N:o 3094/95 (2) laivanrakennuksen tuesta ei ole vielä tullut voimaan, asetuksen 10 artiklan mukaisesti laivanrakennuksen tuesta annetun neuvoston direktiivin 90/654/ETY (3) asiaan liittyviä säännöksiä noudatetaan väliaikaisesti OECD:n sopimuksen voimaantulon viivästyessä, kuitenkin enintään 1 päivään lokakuuta 1996, ja neuvoston on ryhdyttävä asianmukaisiin toimiin siltä varalta, että OECD:n sopimuksen voimaantulo viivästyy myöhemmäksi kuin 1 päivään lokakuuta 1996, ON ANTANUT TÄMÄN ASETUKSEN: 1 artikla Asetuksen N:o 3094/95 10 artiklan kolmas kohta korvataan seuraavasti: Kyseisen sopimuksen voimaantulon viivästyessä noudatetaan direktiivin 90/684/ETY asiaan liittyviä säännöksiä, kunnes sopimus tulee voimaan ja enintään 31 päivään joulukuuta 1998. 2 artikla Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o C 375, 30.12.1994, s. 3 (2) EYVL N:o L 332, 31.12.1995, s. 1 (3) EYVL N:o L 380, 31.12.1990, s. 27, direktiivi sellaisena kuin se on viimeksi muutettuna direktiivillä 94/73/EY (EYVL N:o L 351, 31.12.1994, s. 10).
Ehdotus neuvoston asetukseksi (EY) yhteisön energiahuoltotilannetta koskevien tietojen toimittamisesta annetun asetuksen 1729/76/ETY kumoamisesta /* KOM/96/0320 lopull. */



Virallinen lehti nro C 272 , 18/09/1996 s. 0008



Ehdotus neuvoston asetukseksi (EY) yhteisön energiahuoltotilannetta koskevien tietojen toimittamisesta annetun asetuksen (ETY) N:o 1729/76 kumoamisesta (96/C 272/07) KOM(96) 320 lopull. - 96/0174 (CNS) (Komission esittämä 11 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon Euroopan atomienergiayhteisön perustamissopimuksen ja erityisesti sen 187 ja 192 artiklan, ottaa huomioon komission ehdotuksen, sekä katsoo, että asetus (ETY) N:o 1729/76 annettiin, jotta komissio saisi tarvittavat tiedot voidakseen arvioida kunkin jäsenvaltion energiahuoltotilanteen, sen avulla voitiin arvioida, missä määrin 17 päivänä joulukuuta 1974 ja 13 päivänä helmikuuta 1975 annetuissa neuvoston päätöslauselmissa määrätyt energiapolitiikan tavoitteet oli saavutettu, kerätyt tiedot perustuivat kyseisenä aikana tilastotoimiston osalta voimassa olleisiin sopimuksiin nimikkeistön, yleissuunnitelmien, määritelmien ja kunkin kohdan soveltamisalan osalta, 17 päivänä joulukuuta 1974 ja 13 päivänä helmikuuta 1975 annettujen päätöslauselmien voimassaolo on päättynyt, ja kyseiset sopimukset eivät ole enää voimassa tilastotoimiston osalta, kyseisen asetuksen täytäntöönpano lykkääntyi yli kymmenellä vuodella komission ja jäsenvaltioiden epämuodollisen sopimuksen johdosta, ja komissiolla on muita, tehokkaampia tapoja saada tietoja yhteisön energiahuoltotilanteesta, ON ANTANUT TÄMÄN ASETUKSEN: Ainoa artikla Kumotaan asetus (ETY) N:o 1729/76.
Ehdotus neuvoston päätökseksi maantieajoneuvojen kuluttaman energian järkevästä käytöstä kuljettajien käyttäytymistä parantamalla annetun suosituksen 76/494/ETY kumoamisesta /* KOM/96/0320 lopull. */



Virallinen lehti nro C 272 , 18/09/1996 s. 0010



Ehdotus neuvoston päätökseksi maantieajoneuvojen kuluttaman energian järkevästä käytöstä kuljettajien käyttäytymistä parantamalla annetun suosituksen 76/494/ETY kumoamisesta (96/C 272/11) KOM(96) 320 lopull. - 96/0175(CNS) (Komission esittämä 11 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, sekä katsoo, että tämä suositus annettiin, jotta kuljettajat voisivat edistää maantieajoneuvojen järkevämpää käyttöä taloudellisella ja vastuuntuntoisella ajamisella, ja koska suosituksen tavoite on jo saavutettu ja koska sillä ei enää voi edistää ajajien käyttäytymistä, suositus ei enää ole perusteltu, ON TEHNYT TÄMÄN PÄÄTÖKSEN: Ainoa artikla Kumotaan suositus 76/494/ETY.
Ehdotus neuvoston direktiiviksi öljytuotteiden käytön rajoittamisesta voimalaitoksissa annetun direktiivin 75/405/ETY kumoamisesta /* KOM/96/0320 lopull. - CNS 96/0175 */



Virallinen lehti nro C 272 , 18/09/1996 s. 0010



Ehdotus neuvoston direktiiviksi öljytuotteiden käytön rajoittamisesta voimalaitoksissa annetun direktiivin 75/405/ETY kumoamisesta (96/C 272/10) KOM(96) 320 lopull. - 96/0175(CNS) (Komission esittämä 11 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 103 a artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että kyseinen direktiivi annettiin jäsenvaltioiden velvoittamiseksi vaatimaan jäsenvaltioiden viranomaisten ennakkolupaa polttoöljyä käyttäviä voimalaitoksia rakennettaessa tai muunnettaessa, se annettiin 1970-luvun öljykriisin aikana öljyn tuonnin rajoittamiseen ja hankintavarmuuden vahvistamiseen tähtäävän yhteisön keskeisen tavoitteen edistämiseksi, ja sähkön tuottajille olisi annettava enemmän joustomahdollisuuksia niiden polttoainehankintojen osalta taloudellisesti edullisin ehdoin sekä lisätä joustavuutta, kun on kyse biopolttoaineella toimivien tiettyjen yksikköjen mahdollisesta palauttamisesta toimintaan, ON ANTANUT TÄMÄN DIREKTIIVIN: 1 artikla Kumotaan direktiivi 75/405/ETY. 2 artikla Tämä direktiivi on osoitettu kaikille jäsenvaltioille.
EUROOPAN YHTEISÖJEN KOMISSIO 
Bryssel, 17.07.1996 
KOM(96) 381 lopull. 
95/0204 (SYN) 
Muutettu ehdotus 
NEUVOSTON ASETUKSEKSI ŒYÏ 
1107/70 rautatie-, maantie- ja 
sisävesiliikenteeseen myönnettävästä tuesta annetun asetuksen muuttamisesta 
(komission EYn perustamissopimuksen 189 A (2) artiklan nojalla esittämä) 

PERUSTELUT 
29 helmikuuta 1996 täysistunnossaan Euroopan Parlamentti esitti kantansa ehdotukseen 
neuvoston asetukseksi (EY) rautatie-, maantie-ja sisävesiliikenteeseen myönnettävästä tuesta 
annetun asetuksen (ETY) N:o 1107/70 muuttamisesta esittäen lukuisia muutoksia. 
Komissio on hyväksynyt muutokset 1 ja 2 koskien uutta tarkistusta 1, sillä ne vastaavat 
yhteisön linjaa liikennemuotojen välisestä politiikasta. Politiikka pyrkii luomaan kestävät 
liikennemuotojen väliset olosuhteet kohdentaen joka liikennemuodolle sen aiheuttamat 
todelliset kulut. Tuki yhdistettyjen kuljetusten, rautatie- ja sisävesiliikenteen kilpailukyvyn 
edistämiseksi on oikeutettua niin kauan kuin tieliikennemuodot eivät täysimääräisesti maksa 
aiheuttamiaan sosiaali- ja ympäristökustannuksia. 
Komissio muuttaa tämän vuoksi ehdotusta seuraavasti: 
Komission teksti1 Tarkistukset 
Johdanto-osan ensimmäinen kappale a (uusi) 
kasvaneiden liikkuvuutta koskevien vaatimusten 
ja tähän liittyvien ihmisille ja ympäristölle 
asetettujen vaatimusten ja rasitteiden sekä 
toistaiseksi erittäin epätasaisesti jakaantuneen 
kustannusten osittelun ja kustannusrasitteen 
johdosta eri liikennemuotojen välillä 
ympäristöystävällisille liikennemuodoille kuten 
yhdistetyille kuljetuksille, rautatie- tai 
vesiliikenteelle on annettava aiempaa 
tuntuvamman tai suuremman tuen mahdollisuus. 
Johdanto-osan ensimmäinen kappale b (uusi) 
nykyisessä liikennepolitiikassa ei ole vielä 
onnistuttu toteuttamaan kätännössä eri 
kuljetusmuotojen terveen kilpailun ehtoia. ia 
rautatieyhtiöissä ei ole vielä saavutettu 
rahoituksellista tasapainoa. 
1 EYVL C 253, 29. syyskuuta 1995, s. 22 
2 
ISSN 1024-4492 
KOM(96) 381 lopullinen 
ASIAKIRJAT 
FI 07 
Luettelonumero : CB-CO-96-371-FI-C 
ISBN 92-78-07253-2 
Euroopan yhteisöjen virallisten julkaisujen toimisto 
L-2985 Luxemburg
Ehdotus neuvoston päätökseksi raakaöljyn ja öljytuotteiden viennistä jäsenvaltiosta toiseen hankintavaikeuksien ilmetessä annetun asetuksen 77/186/ETY kumoamisesta /* KOM/96/0320 lopull. - CNS 96/0302 */



Virallinen lehti nro C 272 , 18/09/1996 s. 0009



Ehdotus neuvoston päätökseksi raakaöljyn ja öljytuotteiden viennistä jäsenvaltiosta toiseen hankintavaikeuksien ilmetessä annetun asetuksen 77/186/ETY kumoamisesta (96/C 272/08) KOM(96) 320 lopull. - 96/0174(CNS) (Komission esittämä 11 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 103 a artiklan, ottaa huomioon komission ehdotuksen, sekä katsoo, että kyseinen päätös tehtiin, jotta yhteisön sisäisessä raakaöljykaupassa sovellettaisiin lyhyen aikaa voimassa olevia lisenssejä ja jotta myös vientiin oikeuttavat asiakirjat voitaisiin peruuttaa lyhyeksi aikaa, näiden toimenpiteiden tarkoituksena oli hillitä tai rajoittaa yhteisön sisäistä raakaöljykauppaa, jos jäsenvaltioiden väliset hintaerot olisivat nousseet liian suuriksi, tällaisia hintapolitiikkoja, jotka voisivat pahentaa hintakattopolitiikkaa harjoittavien jäsenvaltioiden vajetta, ei harjoiteta enää, koska tullimuodollisuudet ja -tarkastukset poistettiin yhteisössä, on tällaisen päätöksen täytäntöönpano tullut mahdottomaksi, ja kyseisessä päätöksessä tarkoitetut toimenpiteet ovat EY:n perustamissopimuksen määräysten vastaisia määrällisiä rajoituksia, ON TEHNYT TÄMÄN PÄÄTÖKSEN: 1 artikla Kumotaan päätös 77/186/ETY. 2 artikla Tämä päätös on osoitettu kaikille jäsenvaltioille.